Mooimaaksessie – René du Plessis (53): "Dis 'n feesviering van skoonheid en elegansie" | SARIE
Mooimaaksessie – René du Plessis (53): "Dis 'n feesviering van skoonheid en elegansie"
René du Plessis (53) van Somerset-Wes is ná 'n loopbaan as portefeuljebestuurder vir nou eers 'n voltydse ma vir haar tienerseun totdat hy matriek behaal.
René se voor- en ná-foto
Wat sê René?
Ek neig om perfeksionisties te wees en daarom krities op myself. Daarom is dit so lekker om jouself deur iemand anders se oë te sien. Ek aanvaar heeltemal ek word ouer, maar dit beteken nie ek gaan so bietjie skop en skree daarteen nie!
Ek hou daarvan om elegant en vroulik te lyk. Ek dink die klere wat die mooimaakspan vir my gekies het, het my 100% gepas. Die styl én die kleure het my gekomplementeer.
Ja, omtrent! Dit het gedink, 'wow, is dit regtig ek?'. Hierdie is soos 'n feesviering van skoonheid en elegansie!
My gesin het die hele aand na my gestaar en kon nie wag om die foto's te sien nie. Hulle was heeltemal gaande daaroor!
Hoe het jy die mooimaaksessie ondervind?
Dis 'n ongelooflike ervaring, jy kan nie vir iemand beskryf hoe dit voel om vir 'n oggend soos 'n model, aktrise en prinses te voel nie! Almal laat jou so spesiaal voel. In my volgende lewe sal ek enige tyd 'n fotografiese model wees!
Is dit maklik om dié nuwe styl vol te hou?
Leverne (die grimeerkunstenaar en haarstilis) het vir my raad gegee terwyl sy my gesig en hare gedoen het. Ek het alles probeer onthou en wil dit graag self probeer. Dít maak só groot verskil.
Om jouself deur iemand anders se oë te sien is positief vir jou selfvertroue. Jy voel so spesiaal en soos 'n top-fotografiese model … jy glo weer 100% in jouself.
René het die mooiste groot oë met die langste wimpers. Ek het haar oë 'n dramatiese voorkoms gegee met donker oogskadu.
Ek het haar hare reguit gestileer om haar elegante voorkoms te voltooi.
René se skoonheid het van binne gestraal. Die uitrustings het haar ongelooflik mooi laat lyk. Die sagte skakerings van groen en turkoois het haar blonde hare en blou oë mooi beklemtoon.
René was ongelooflik voor die kamera! Sy was so gemaklik en die kleure van haar grimering en klere het perfek by haar gepas!